La societat evoluciona i cada vegada més hem de preparar els nostres alumnes per donar respostes innovadores en una societat canviant i en evolució constant.
Si l'objectiu és afavorir que l'aprenentatge escolar sigui útil per a formar ciutadans i ciutadanes crítics, amb opinió pròpia, autònoms i que siguin capaços de resoldre els nous reptes en cooperació amb els altres, el model que presenta els aprenentatges de manera fragmentada per disciplines s'ha de revisar i s'ha de tendir cap a enfocaments globalitzats.
Fem projectes o entenem la vida de l'escola com un gran projecte?
Resum de la conferència de Fernando Hernández (UB) - Febrer 2017
Conclusions de la XIV Jornada anual de la Xarxa Cb: "El treball per projectes: aprenentatge autèntic. "
En el document Treball per projectes: aprenentatge autèntic hi ha algunes idees i propostes que pretenen ajudar els equips de docents que veuen necessari treballar de manera interdisciplinària i globalitzada per afavorir l'aprenentatge competencial dels seus alumnes.
Es presenta com una eina tant per als centres que volen iniciar un projecte (sempre des de la pràctica reflexiva), com per als centres que ja han començat a incorporar-ne elements i volen donar un pas més en la consolidació d'aquesta manera de treballar.
Quin és el leit motiv del projecte (el tema principal, la línia conductora, la pregunta-guia...)?
Fins a quin punt té relació amb el títol del projecte? (titular el projecte amb una pregunta pot ser una bona idea!)
Com passem del plantejament de continguts per al projecte al seu plantejament problematitzat?
Fins a quin punt incorporem els interessos dels alumnes?
Quin protagonisme tenen els alumnes en el plantejament de qüestions?
Com es gestionen les bones preguntes per formular els reptes i problemes de partida?
Com gestionem la sessió inicial: detectar d'idees prèvies, compartir el que farem, el que aprendrem i el que s'avaluarà?
Quins elements de l'actualitat ens poden ser útils?
Quines són els objectius d'aprenentatge, els criteris d'avaluació, les competències i els continguts del projecte?...
Malgrat que l'aprenentatge basat en projectes es desenvolupa habitualment en grup, sabem que el simple fet d"agrupar els alumnes no significa necessàriament que cooperin.
Per això, sovint, un punt de millora en aquesta metodologia ha estat –i és– el repte de millorar el treball cooperatiu dels alumnes distribuïts en equips.
Potenciar la cooperació en l'aprenentatge basat en projectes - David Duran Gisbert, Marta Flores Coll, Ester Miquel Bertran (Grai - UAB)
Per saber-ne més podeu consultar els aparats sobre tècniques i mètodes d'aprenentatge cooperatius del Grup de Recerca sobre Aprenentatge entre Iguals (GRAI - UAB)
Com avaluem la realització del projecte (procés) i el producte final?
Com plantegem l'avaluació formativa?
Com intervenen els alumnes en la seva avaluació i valoració del projecte?
Amb quines evidències avaluem si els aprenentatges són significatius?
A través de quins instruments o dinàmiques es poden tenir evidències dels aprenentatges?
Com avaluem el treball en equip?
Com obtenim dades individualitzades tot i que els alumnes treballin en equip?
Es plantegen activitats conclusives perquè els aprenents reconstrueixin el seu procés o recorregut: "on era a l'inici i on sóc ara"?
Com avaluem els aprenentatges competencials dels projectes?
Resum de la conferència de Neus Sanmartí (UAB) - Xarxa de Competències Bàsiques
La perspectiva de projectes aporta un marc transdisciplinari que permet atènyer millor la personalització dels aprenentatges, facilitadora d'una escola d'òptims, oberta a la vida real i més equitativa.
Hi ha evidències empíriques que demostren l'efectivitat d'aquesta perspectiva sobre el model tradicional d'ensenyament, en el sentit que la seva pràctica correcta genera més equitat.
Quin tipus d'escola permet atendre la creixent diversitat individual?
El sociòleg Xavier Martínez-Celorrio, en la Jornada de formació.
"Projectes i equitat" (Cornellà de Llobregat, 11 de novembre de 2017),, va reflexionar sobre la dificultat de "mantenir un format escolar pensat per a l'escolarització de masses enmig d'un món complex i multicultural que demana una profunda transformació de les escoles com a centres de descobriment (...)
Ni cap alumne és inútil ni incapaç, ni cap escola hauria de penalitzar el dret a l'error com a oportunitat d'aprenentatge.
Un emmarcament escolar acollidor, afectiu i exigent amb l'aprenentatge valuós és un tipus d'escola d'òptims que maximitza l accelera el potencial de cadascú.
Si l'emmarcament escolar és capaç de flexibilitzar el temps i els espais, més viable serà la personalització de metes d'èxit i progrés per a cada alumne".
Recull de bibliografia i articles online sobre el treball per projectes
Jornades de treball de la Xarxa Cb en el marc del treball per projectes: